Pierneef en Meerkotter opgeveil vir Afrikanerarmoede – Orania.Biz
By Orania June 7, 2017
"Katedraalvenster" deur Dirk Adriaan Meerkotter (1968) Foto: Orania Beweging
'n Filiaal van die Orania Beweging, die Helpsaamfonds, het 'n aanlyn veiling begin waartydens 'n Pierneef- en Meerkotterskildery opgeveil word.
Die Helpsaamfonds het ten doel om Afrikanerarmoede op 'n volhoubare wyse aan te spreek. Dit sluit in die oprigting van sub-ekonomiese behuisingsprojekte. Die projekte sluit in Elim, wat behuising aan 47 mans voorsien, en Soetdoring, wat tans 12 gesinne huisves.
Volgens Pieter Krige, uitvoerende hoof van die Helpsaamfonds, sal die verkoop van die skilderye 'n reusebydrae lewer tot die verdere oprigting van sub-ekonomiese behuisingsprojekte in Orania.
Die Pierneef-skildery is getiteld "Struisbaai" en is in 1950 geskilder. Die Meerkotter-skildery is getiteld "Katedraalvenster" en is in 1968 geskilder.